《明晨同徵甫在明游玉龙洞题名其上》
明代·黎民表

龙去山前空白云，流泉㶁㶁静偏闻。梯悬地底星辰见，天入壶中气象分。

持钵懒过香积寺，封书谁识洞庭君。青苔石上聊镵记，千载休疑鸟篆文。

作者简介：明广东从化人，字惟敬，号瑶石山人。黎贯子。黄佐弟子。以诗名，与王道行、石星、朱多煃、赵用贤称“续五子”。亦工书画。嘉靖举人。选入内阁，为制敕房中书舍人，出为南京兵部车驾员外郎。万历中官至河南布政司参议。有《瑶石山人稿》、《养生杂录》、《谕后语录》。